b'\n_START_ARTICLE_\nRaymond Radiguet\n_START_SECTION_\nEl\xc3\xa4m\xc3\xa4\n_START_PARAGRAPH_\nRaymond Radiguet oli vanhin perheens\xc3\xa4 seitsem\xc3\xa4st\xc3\xa4 lapsesta, ja heid\xc3\xa4n is\xc3\xa4ns\xc3\xa4 oli piirt\xc3\xa4j\xc3\xa4 Maurice Radiguet. Kansakoulun j\xc3\xa4lkeen h\xc3\xa4n l\xc3\xa4p\xc3\xa4isi apurahaan tarvittavan testin ja saattoi n\xc3\xa4in jatkaa opintojaan pariisilaisessa Kaarle Suuren Lyseossa. Koulussa h\xc3\xa4n oli aivan tavallinen ja keskinkertainen oppilas. Koulussa h\xc3\xa4n keskittyi l\xc3\xa4hinn\xc3\xa4 lukemiseen ja erityisesti se kohdistui 1600- ja 1700-lukujen kirjoittajiin, eritoten h\xc3\xa4nen suosikkinsa oli madame de La Fayetten Cl\xc3\xa8vesin ruhtinatar. H\xc3\xa4nen muita suosikkejaan olivat Stendhal ja Marcel Proust, sek\xc3\xa4 runoilijat Paul Verlaine, St\xc3\xa9phane Mallarm\xc3\xa9, Arthur Rimbaud ja Kreivi de Lautr\xc3\xa9amont._NEWLINE_15-vuotiaana Radiguet lopetti koulunk\xc3\xa4ynnin ja omistautui journalismille. Han yst\xc3\xa4vystyi lehtimaailmassa Andr\xc3\xa9 Salmonin, Max Jacobin, Pierre Reverdyn ja Fran\xc3\xa7ois Bernouardin kanssa. T\xc3\xa4m\xc3\xa4 my\xc3\xb6s julkaisi vuonna 1920 Radiquet\xe2\x80\x99n esikoisteoksen Les Joues en feu. H\xc3\xa4n solmi tuttavuudet my\xc3\xb6s taidemaalarien Juan Gris, Pablo Picasso, Amedeo Modiglianin ja Jean Hugon kanssa. H\xc3\xa4n liikkuu my\xc3\xb6s nuorten s\xc3\xa4velt\xc3\xa4jien piireiss\xc3\xa4 ja n\xc3\xa4in h\xc3\xa4n kohtasi Georges Auricin, Francis Poulencin ja Arthur Honeggerin, joiden teoksia h\xc3\xa4n piti yht\xc3\xa4 suurta alkuper\xc3\xa4isyytt\xc3\xa4 todistavina kuin kirjailijoiden ja taidemaalareiden teoksia. H\xc3\xa4n kirjoitti my\xc3\xb6s nimimerkill\xc3\xa4 Rajky Canard encha\xc3\xaen\xc3\xa9 -lehden alkuaikoina.\n_START_SECTION_\nJean Cocteau\n_START_PARAGRAPH_\nYleens\xc3\xa4 on todettu, esimerkiksi kirjailija Ernest Hemingway, ett\xc3\xa4 Raymond Radiguet oli kirjailija, joka k\xc3\xa4ytti seksuaalisuuttaan uran luomisen v\xc3\xa4lineen\xc3\xa4. N\xc3\xa4iss\xc3\xa4 merkeiss\xc3\xa4 Radiguet kohtasi vuonna 1918 tulevalle kirjailijanuralleen merkityksellisen henkil\xc3\xb6n, sill\xc3\xa4 h\xc3\xa4nelle esiteltiin Jean Cocteau, joka innostuu nuoren runoilijan henkil\xc3\xb6st\xc3\xa4, neuvoo t\xc3\xa4t\xc3\xa4 ja rohkaisee ty\xc3\xb6skentelem\xc3\xa4\xc3\xa4n. Lis\xc3\xa4ksi Cocteau avittaa Radigueta julkaisemaan runojaan avant-garde -lehdiss\xc3\xa4 Sic ja Litt\xc3\xa9rature._NEWLINE_Yst\xc3\xa4vykset ovat erottomat ja yhdess\xc3\xa4 he perustavat toukokuussa 1920 pienen Le Coq -lehden, joka on mielikuvitukselliseen ja luonteeltaan eritt\xc3\xa4inkin edistyksellinen ja sen avustajina toimivat esimerkiksi Georges Auric, taidemaalari Roger de la Fresnaye, Paul Morand ja Tristan Tzara. Lehden ensimm\xc3\xa4isessa numerossa Radiguet julkaisee artikkelin, joka alkaa siirin kirjaimin sanoilla: \xe2\x80\x9dDEPUIS 1789 ON ME FORCE \xc3\x80 PENSER. J\xe2\x80\x99EN AI MAL \xc3\x80 LA T\xc3\x8aTE\xe2\x80\x9d. Lis\xc3\xa4ksi Jean Cocteau julkaisee er\xc3\xa4\xc3\xa4n kritiikin kritiikin._NEWLINE_Syyskuussa 1921 Piqueyssa. Kaukana Pariisista, johon Cocteau on Radiguet\xe2\x80\x99n vienyt, t\xc3\xa4m\xc3\xa4 kirjoittaa loppuun teoksensa Le dable au corps. Seuraavana vuonna, edelleenkin yhteistoiminnassa Jean Cocteaun ja t\xc3\xa4m\xc3\xa4n yst\xc3\xa4vien kanssa. H\xc3\xa4n kirjoittaa toisen ja viimeisen romaaninsa Le Bal du Comte d\xe2\x80\x99Orgel_NEWLINE_Vuonna 1923 kustantaja Bernard Grasset julkaisee teoksen Le Diable au corps (Paholainen ruumiissa) erityisen n\xc3\xa4ytt\xc3\xa4v\xc3\xa4ll\xc3\xa4 tavalla. Kustantajan teemana on korostaa 17-vuotiaan nuoren ensimm\xc3\xa4ist\xc3\xa4 romaania. T\xc3\xa4llaisen rajun mainonnan edess\xc3\xa4 kritiikki on h\xc3\xa4mm\xc3\xa4stynyt ja mykistynyt sek\xc3\xa4 suhtautuu tekoseen vihamielisesti. Kuitenkin useat tunnetut kirjailijat osoittavat nuorelle kirjailijalle erityisen l\xc3\xa4mpimi\xc3\xa4 onnentoivotuksia, t\xc3\xa4llaisia kirjailijoita olivat Max Jacob, Ren\xc3\xa9 Benjamin, Henri Massis ja Paul Val\xc3\xa9ry._NEWLINE_Raymond Radiguet kuoli 12. joulukuuta 1923._NEWLINE_Vuonna 1947 tunnettu ranskalainen elokuvaohjaaja Claude Autant-Lara ohjasi elokuvan Paholainen ruumissa, joka perustuu Radiguet\xe2\x80\x99n romaaniin ja jonka p\xc3\xa4\xc3\xa4osassa on G\xc3\xa9rard Philipe. Elokuvan valmistuminen juuri toisen maailmansodan j\xc3\xa4lkeen aiheutti puolestaan my\xc3\xb6s h\xc3\xa4mminki\xc3\xa4.'